|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533 **e-mail:** **info@rigasfereospeiraias.gr** **http://www.rfp.gr** |



ΠΕΙΡΑΙΑΣ 17/03/2025, Α.Π: 154

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ, ΣΥΛΛΟΓΟ ΔΑΣΚΑΛΩΝ ΚΑΙ ΝΗΠΙΑΓΩΓΩΝ ΧΑΛΚΙΔΑΣ

**Θέμα: Καταγγελία**

Το ΔΣ του Α΄ Συλλόγου Εκπαιδευτικών Π.Ε. Πειραιά «Ρήγας Φεραίος» αφού έλαβε υπόψη του την ανακοίνωση του Συλλόγου Δασκάλων και Νηπιαγωγών Χαλκίδας, **καταγγέλλει τον διευθυντή πρωτοβάθμιας εκπαίδευσης Νομού Εύβοιας για τον αυταρχικό τρόπο άσκησης διοίκησης που βασίζεται σε διαρκείς παραπομπές εκπαιδευτικών σε ένορκη διοικητική εξέταση (ΕΔΕ) για κάθε λόγο και αιτία.**

Πρόσφατο «κατόρθωμα» αποτελεί η παραπομπή σε ΕΔΕ ενός διευθυντή και ενός προϊσταμένου σχολείου για τον «φοβερό» λόγο ότι **οι Σύλλογοι Γονέων μοίρασαν σε ώρα διαλλείματος σουβλάκια στους μαθητές την Τσικνοπέμπτη!** Η τραγική παράμετρος της υπόθεσης είναι ότι πριν λίγα χρόνια ο ίδιος ο διευθυντής πρωτοβάθμιας είχε παραβρεθεί σε αντίστοιχη δράση σχολείου της Χαλκίδας, χωρίς τότε βέβαια να παραπέμψει τον εαυτό του σε ΕΔΕ!

Είναι χαρακτηριστικό πως σε όλες τις διαμαρτυρίες που έχουν γίνει στη διεύθυνση πρωτοβάθμιας εκπαίδευσης Εύβοιας -με τελευταίες αυτές για την επίδοση προπεμπτήριων εγγράφων στο πειθαρχικό συμβούλιο νεοδιόριστων συναδέλφων-, για να εκφραστεί από την πλευρά των εργαζόμενων η διαφωνία για τις αυταρχικές μεθόδους διοίκησης και τον πρωτοφανή αριθμό ΕΔΕ, ο διευθυντής πρωτοβάθμιας απουσίαζε από το γραφείο του, αρνούμενος να έρθει σε επαφή με τα προβλήματα που ο ίδιος δημιουργεί!

**Να σταματήσει ο αυταρχισμός και η τρομοκράτηση**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |
|  |